Source: http://www.exekutordemesova.sk/aktuality/zakon-c-335-2014-z-z-o-spotrebitelskom-rozhodcovskom-konani-a-o-zmene-a-doplneni-niektorych-zakonov-zavadza-nove-pravidla-pre-sp
Timestamp: 2018-04-24 14:04:40+00:00

Document:
Zákon č. 335/2014 Z.z. o spotrebiteľskom rozhodcovskom konaní a o zmene a doplnení niektorých zákonov zavádza nové pravidlá pre spotrebiteľské exekúcie. Vznikol Centrálny register exekúcii | JUDr. Anetta Demešová, súdne vymáhanie pohľadávok
Od 1. januára 2015 vstupuje do účinnosti zákon č. 335/2014 Z.z. o spotrebiteľskom rozhodcovskom konaní a o zmene a doplnení niektorých zákonov. Zákonom sa implementuje Smernica Európskeho parlamentu a Rady 2013/11/EÚ z 21. mája 2013 o alternatívnom riešení spotrebiteľských sporov, ktorou sa mení nariadenie (ES) č. 2006/2004 a smernica 2009/22/ES (smernica o alternatívnom riešení spotrebiteľských sporov).
Spotrebiteľským sporom je spor medzi dodávateľom a spotrebiteľom vyplývajúci zo spotrebiteľskej zmluvy alebo súvisiaci so spotrebiteľskou zmluvou. Spotrebiteľská rozhodcovská zmluva je dohoda medzi dodávateľom a spotrebiteľom o tom, že spory, ktoré medzi nimi vznikli alebo vzniknú zo spotrebiteľskej zmluvy alebo s touto spotrebiteľskou zmluvou súvisia, rozhodne v spotrebiteľskom rozhodcovskom konaní určený stály rozhodcovský súd zapísaný v zozname ktorý vedie Ministerstvo spravodlivosti SR a určený v tejto spotrebiteľskej rozhodcovskej zmluve.
Ustanovenia tohto zákona sa použijú aj na rozhodcovské konania, ktorých predmetom je spotrebiteľský spor začatý pred 1. januárom 2015. Rozhodcovská zmluva uzavretá pred 1. januárom 2015 sa spravuje predpismi účinnými v čase jej uzavretia.
Zákonom č. 335/2014 Z.z. bol novelizovaný aj z.č. 233/1995 Z.z. o súdnych exekútoroch a exekučnej činnosti (Exekučný poriadok). Najdôležitejšie zmeny, ktoré prináša novela pre prípad, že exekučným titulom je rozhodcovské rozhodnutie vydané v spotrebiteľskom spore na základe zákona č. 335/2014 Z.z.:
1. Súd pri vydávaní poverenia skúma okrem skutočností uvedených v §44 Exekučného poriadku, aj exekučný titul, a to:
či spotrebiteľská rozhodcovská zmluva spĺňa podmienky ustanovené právnymi predpismi
či bolo rozhodcovské rozhodnutie v spotrebiteľskom spore vydané rozhodcom zapísaným v zozname rozhodcov oprávnených rozhodovať spotrebiteľské spory a pred stálym rozhodcovským súdom ktorý mal povolenie rozhodovať tieto spory
či rozhodcovské rozhodnutie spĺňa náležitosti podľa § 40 z.č. 335/2014 Z.z.
či je rozhodcovské rozhodnutie vykonateľné
Ak súd zistí, že nie je splnená niektorá podmienka, nevydá poverenie na vykonanie exekúcie.
2. V upovedomení o začatí exekúcie exekútor poučí povinného:
povinný ktorý je spotrebiteľom môže podať, v lehote na podanie námietok proti exekúcii, žalobu o zrušenie rozhodcovského rozsudku
exekútor priloží k upovedomeniu o začatí exekúcie vzor žaloby
2. Ak povinný podá žalobu o zrušenie rozhodcovského rozsudku:
súd povolí odklad exekúcie
súd zastaví exekúciu, ak súd vyhovie žalobe o zrušenie rozhodcovského rozsudku a tento zruší
3. Exekučné konanie na podklade rozhodcovského rozsudku vydaného v rozhodcovskom konaní ktorý spĺňa podmienky z.č. 335/2014 Z.z. , ktorý bol vydaný pred 1.1.2015 možno začať len do troch mesiacov od účinnosti tohto zákona. Inak súd nevydá poverenie na vykonanie exekúcie a rozhodcovské rozhodnutie prestáva účastníkov zaväzovať.
Zákonom č. 335/2014 Z.z. bol novelizovaný z.č. 233/1995 Z.z. o súdnych exekútoroch a exekučnej činnosti (Exekučný poriadok) a tento zaviedol do platnosti Centrálny register exekúcii.
Centrálny register exekúcii bude fungovať pre verejnosť od 1.júla 2016. Register vedie SKE. Prístup do registra bude spoplatnený. Register bude obsahovať zoznam všetkých neukončených exekúcii. Exekútori a orgány verejnej moci majú prístup bezplatný.
Momentálne SKE pracuje na technickom riešení registra exekúcii s už vybranou spoločnosťou.
JUDr. Anetta Demešová, súdna exekútorka

References: súd 
 Súd 
 §44
 § 40
 súd 

súd 

súd 
 súd 
 súd